ઇન્ટરનેટ અને મોબાઇલના યુગમાં આજના બાળકને પુસ્તકનું મહત્ત્વ ન સમજાય તો એ માટે માત્ર સમય જવાબદાર નથી, આપણે પણ ઘણે ભાગે જવાબદાર છીએ જ! મોંઘા મોબાઇલ અને મોંઘાં રમકડાં આપણે બાળકના હાથમાં મૂકી શકીએ છીએ, પરંતુ વાંચવા જેવાં પુસ્તકો આપણે બાળકના હાથ સુધી પહોંચાડી શકતા નથી! એનું સાવ સાચું કારણ એ જ છે કે આપણે ખુદ પુસ્તકોમાં રુચિ ધરાવતાં નથી અને વાંચવા જેવાં પુસ્તકો કયાં કયાં છે એની આપણને કશી ગતાગમ પણ નથી! પુસ્તક આપણી પ્રાયોરિટીમાં ક્યાંય ગોઠવાતું નથી એ આપણું દુર્ભાગ્ય છે.